Anika Smit-moordsaak: Verdagte vir waarneming gestuur | Maroela Media
Anika Smit-moordsaak: Verdagte vir waarneming gestuur
André van Wyk tydens Maandag se hofverskyning. Foto: Phillip Bruwer
André van Wyk (24), wat aangekla word van die moord op Anika Smit, het Maandag in die Pretoria-Noord-landdroshof verskyn.
Van Wyk staan tereg op aanklagte van moord, verkragting en lykskending. Staatsaanklaer adv. Tania Carstens het versoek dat Van Wyk na 'n psigiatriese hospitaal verwys word vir volledige waarneming.
Adv. Corrie Nieuwenhuys, Van Wyk se regsverteenwoordiger, het gesê Van Wyk gaan nie in die stadium om borgtog aansoek doen nie en dat hulle nie 'n beswaar het teen die psigiatriese waarneming nie.
Carstens het gesê die staat sal borgtog teenstaan wanneer Van Wyk besluit om aansoek te doen.
Van Wyk sal in 'n enkelsel in die hospitaalafdeling van die Kgosi Mampuru II-gevangenis in Pretoria bly tot 'n bed in die Weskoppies- psigiatriese hospitaal beskikbaar word. Die saak is tot 25 Oktober uitgestel.
Van Wyk het hom op 17 September aan die polisie oorgegee in verband met die moord op Smit.
Lees ook: Anika Smit-saak: 'Hy kan nie onthou nie'
[Foto's] Betogings gaan voort by Tuks
Wat sou iemand besiel om dit te doen? Dit is so ongelooflik wreed, niks kan dit beter maak vir die ouers nie. Die reg sal nou maar sy verloop neem, jy sal die straf kry wat jou toekom.
Wat moes die arme kind nie deurgemaak het met hierdie monster nie. En hoekom het hy haar hande verwyder?
Dit is regtig tragies, en kan ek net dink waardeer sy ouers moet gaan. Hy lyk na 'n oordentlike (aantreklike) man. Dis waarlik 'n kwessie van wolf in skaapklere.
Ek het al gehoor wat dwelims gewone mense laat doen, het hy dit gedoen terwyl hy nugter was. Sterkte aan alby se ouers ek dink hulle kry baie swaar. Dankie dat jy jou self gaan oorgee het.
Wat het hy gedink om nou eers na vore te kom. Stuur hom vir waarneming want hy het nooit gedink waardeur haar ouers moes gaan vir so lank nie.